এরপর অষ্টম উইকেট জুটিতে হার্ডিক পান্ডিয়া ও ভুবনেশ্বর কুমার ৯৯ রানের পার্টনারশিপ গড়েন। ভুবনেশ্বর কুমার মরনে মরকেলের বলে কুইন্টন ডি ককের হাতে ধরা পড়ার আগে করেন ২৫ রান। দলীয় রান তখন ১৯১। ১৯৯ রানে কাগিসু রাবাদা হার্ডিক পান্ডিয়াকে উইকেটের পেছনে ডি ককের হাতে ক্যাচ দিতে বাধ্য করলে নবম উইকেটের পতন ঘটে ভারতের। পান্ডিয়া দলের পক্ষে সর্বোচ্চ ৯৩ রান করে আউট হন। তার ৯৫ বলের ইনিংসে ১৪টি বাউন্ডারি ও একটি ছক্কার মার রয়েছে। এদিন টেস্টে দ্বিতীয় অর্ধশতকের দেখা পান পান্ডিয়া। রাবাদার বলে ২ রান করা বুমরাহ ডিন এলগারের তালুবন্দী হলে ২০৯ রানে অলআউট হয় ভারত। ফলে প্রথম ইনিংসে ৭৭ রানে এগিয়ে থাকে দক্ষিণ আফ্রিকা।